Til stendur að loka pósthúsinu á Hvolsvelli og Hellu í vor. Sveitarstjóri Rangárþings eystra segir það afleita ákvörðun.
Ekkert pósthús verður í innan við 50 kílómetra fjarlægð frá Hvolsvelli frá og með fyrsta maí næstkomandi því þá mun pósthúsið þar loka.
(( Þetta er alveg afleit ákvörðun að okkar mati þetta er mjög vont fyrir okkur hér í Rangárþingi eystra. Við erum gríðarlega vaxandi samfélag. Og við teljum þetta vera þjónustuskerðingu þrátt fyrir að þeir bjóði upp á aðra þjónustu í staðinn þá er afgreiðslan að loka. ))
Hörður Jónsson framkvæmdastjóri rekstrarsviðs Póstsins segir lokunina vera svar við breyttu rekstrarumhverfi. Sjötíu og fimm prósenta fall hafi orðið á póstsendingu bréfa síðan 2010 og aukning á pakkadreifingu sem henti vel að sinna með póstboxum og póstbílum.
[Hörður Jónsson, framkvæmdastjóri rekstrarsviðs Póstsins ]
(( þetta er bara eðlileg þróun. Við þurfum að draga saman seglin vegna minnkandi umsvifa. Mörg fyrirtæki myndu kalla þetta verulegan aflabrest að missa 75 af helsta tekjustreyminu sínu svo þetta er bara viðbrögð við því.
Hafdís: Hvað eruð þið að spara á þessari lokun?
Við svosem upplýsum það ekki. En það eru verulegar fjárhæðir og þær mælast yfir 20% af heildarkostnaði á svæðinu öllu
Hafdís: Finnst þér nógu góð þjónusta að það séu 50 kílómetrar í næsta pósthús?
Nei, nú er verkefnið svolítið hjá okkur að tryggja það að það þurfi enginn íbúi að fara á Selfoss að sækja pakka. ))
Segir Hörður það gert með aukinni áherslu á heimsendingar og póstbox. Lilja segir erfitt að sjá eftir stöðugildunum sem tapast frá svæðinu við lokunina.
[Lilja Einarsdóttir, sveitarstjóri Rangárþings eystra ]
(( Ef við gerum ráð fyrir því að það fækki um tvö stöðugildi er það mjög mikið fyrir tvö þúsund manna samfélag. Ef þú setur það í samhengi við tuttugu þúsund manna samfélag eru það 20 stöðugildi og tvö hundruð þúsund að þá eru það tvö hundruð stöðugildi svo þetta þarf að setja í samhengi þegar horft er til byggðasjónarmiða.))
